**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республикаын гӧгӧртас видзан юкӧнын ӧткымын юалӧм**

**да Коми Республикаса ӧткымын оланпастэчас акт**

**вынтӧмӧн лыддьӧм йылысь» Коми Республикаса Оланпаслӧн**

****5 статьяӧ вежсьӧмъяс пыртӧм йылысь****

Примитӧма Коми Республикаса

Каналан Сӧветӧн 2023 вося рака тӧлысь 23 лунӧ

**1 статья.** Пыртны «Коми Республикаын гӧгӧртас видзан юкӧнын ӧткымын юалӧм да Коми Республикаса ӧткымын оланпастэчас акт вынтӧмӧн лыддьӧм йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2016, 4 №, 51 ст.; 17 №, 223 ст.; 2017, 13 №, 226 ст.; 21 №, 359 ст.; 2018, 14 №, 232 ст.; 2019, 20 №, 297 ст.; 2020, 10 №, 149 ст.; 2021, 18 №, 332 ст.; 2022, 4 №, 34 ст.; 9 №, 118 ст.) татшӧм вежсьӧмъяс:

1) 1 юкӧнын:

а) 1 пунктӧ «шыбласъясӧн (водзӧ – шыбласъяс) вӧдитчан юкӧнын» кывъяс бӧрын содтыны «, Коми Республика мутасын атмосфера сынӧд видзан юкӧнын» кывъяс;

б) содтыны татшӧм сюрӧса 21 – 23 пунктъяс:

«21) атмосфера сынӧд видзан юкӧнын дінму уджтасъяс примитӧм да збыльмӧдӧм, сы лыдын атмосфера сынӧдӧ няйтчӧдысь веществояс шыблалӧмсӧ чинтӧм, мусирысь вӧчӧмторъяс да мукӧд сикас ломтас вӧдитчӧмсӧ чинтӧм могысь, кутшӧмъясӧс сотӧмыс няйтчӧдӧ атмосфера сынӧдсӧ, да экология боксянь безопаснӧй ломтас сикасъяс да мукӧд энергоноситель вӧчӧмсӧ да наӧн вӧдитчӧмсӧ ышӧдӧм могысь;

22) атмосфера сынӧд видзӧм серти мероприятиеяс котыртӧм да збыльмӧдӧм, атмосфера сынӧд бӧрся канму мониторинг котыртӧмын да нуӧдӧмын участвуйтӧм;

23) парниковӧй биару шыблалӧмсӧ дзескӧдӧмын, Коми Республика мутасын климат вежсьӧмъяс дорӧ адаптируйтчӧм серти мероприятиеясын участвуйтӧм;»;

2) 2 юкӧнӧ «дінму уджтасъяс вынсьӧдӧм серти,» кывъяс бӧрын содтыны «21 пунктын атмосфера сынӧд видзан юкӧнын дінму уджтасъяс примитӧм серти,» кывъяс.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося косму тӧлысь 5 лун

22-РЗ №